Diari Oficial de la Generalitat Valenciana


Sumari del DOGV 4932, del 26-01-2005 (2005/346)

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de quatre parcel·les que una vegada agrupades conformaran una parcel·la de 6.972,94 m² de superfície, situada a Manises, on es troba el C.P. Ausiàs March, realitzada per l'ajuntament del dit municipi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4932

Data del DOGV
:   26-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/346


Data del document
:   21-12-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Manises
    * cultura regional
    * propietat immobiliària

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de quatre parcel·les que una vegada agrupades conformaran una parcel·la de 6.972,94 m² de superfície, situada a Manises, on es troba el C.P. Ausiàs March, realitzada per l'ajuntament del dit municipi. [2005/346]
  
L'Ajuntament de Manises, en sessió plenària realitzada el dia 31 de juliol de 2003, va acordar transmetre gratuïtament a la Generalitat Valenciana la titularitat de quatre parcel·les de propietat municipal, que, una vegada agrupades, conformaran una parcel·la de 6.972,94 m², amb els límits següents: nord, séquia de Migdia, o de l'Horta o de Cabira; sud, carrer Terol; est, C.P. Benjamín Benlloch, propietat de l'Ajuntament de Manises, i oest, terres de Francisco i Salvador Ibáñez Donat. Les parcel·les que se cedixen són les següents:
  
- Parcel·la de deu àrees, quaranta centiàrees de superfície, inscrita en el Registre de la Propietat de Paterna dos, tom 437, llibre 37, folio11, finca 2135 de Manises.
  
- Parcel·la de deu àrees, quaranta centiàrees i noranta-cinc decímetres quadrats, inscrita en el Registre de la Propietat de Paterna dos, tom 349, llibre 29, foli 237, finca 3873 de Manises.
  
- Parcel·la de vint-i-sis àrees, vuitanta-set centiàrees i quaranta-cinc decímetres quadrats, inscrita en el Registre de la Propietat de Paterna dos, tom 349, llibre 29, foli 95, finca 3826 de Manises.
  
- Parcel·la de dinou àrees i cinquanta centiàrees, inscrita en el Registre de la Propietat de Paterna dos, tom 744, llibre 70, foli 47, finca 3625 de Manises.
  
Referència cadastral: 8849910YJ178N0001EE
  
La cessió es realitza amb la finalitat de destinar les parcel·les a la construcció d'un institut d'educació secundària, i a proposta de la Conselleria de Cultura, Educació i Esport s'han iniciat els tràmits legals oportuns per a l'acceptació de la cessió i la seua formalització.
  
Com s'indica en l'acord mencionat, les parcel·les conten en l'inventari de la corporació amb la qualificació jurídica de domini públic, i la cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat Valenciana, que regula la mutació demanial externa.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat realitzada per l'Ajuntament de Manises de les parcel·les que a continuació es detallen:
  
- Parcel·la de terra de horta de deu àrees, quaranta centiàrees de superfície, en el terme de Manises, partida de l'Horta, que confronta: al nord, amb la séquia de Migidis o Horta; oest, parcel·la venuda a Clemente Asunción; sud i est, amb altres que adquirix l'Ajuntament de Manises. Inscrita en el Registre de la Propietat de Paterna dos, tom 437, llibre 37, folio11, finca 2135 de Manises.
  
- Parcel·la de terra d'horta, en el terme de Manises, partida de l'Horta, de deu àrees, quaranta centiàrees i noranta-cinc decímetres quadrats, que confronta: sud, est i oest, amb altres que adquirix l'Ajuntament de Manises, i nord, amb séquia de Migdiao de l'Horta o Cabira. Inscrita en el Registre de la Propietat de Paterna dos, tom 349, llibre 29, foli 237, finca 3873 de Manises.
  
- Parcel·la de vint-i-sis àrees, vuitanta-set centiàrees i quaranta-cinc decímetres quadrats en el terme de Manises, partida l'Horta, que confronta: pel nord i est, amb altres que adquirix l'Ajuntament de Manises; sud, amb camí de l'Horta, i oest, amb parcel·la de Clemente Asunción. Inscrita en el Registre de la Propietat de Paterna dos, tom 349, llibre 29, foli 95, finca 3826 de Manises.
  
- Parcel·la de dinou àrees i cinquanta centiàrees, de terra d'horta en el terme de Manises, partida de l'Horta, que confronta: nord, amb la séquia de Migdia, de l'Horta o Cabira; sud, camí de l'Horta; est i oest, amb altres de l'Ajuntament de Manises. Inscrita en el Registre de la Propietat de Paterna dos, tom 744, llibre 70, foli 47, finca 3625 de Manises.
  
Les parcel·les s'accepten lliures de càrregues i gravàmens, ocupants i al corrent de qualsevol despesa.
  
Segon
  
Agrupar les parcel·les que s'accepten, per ser confrontants entre elles. La finca agrupada té la descripció següent:
  
Parcel·la de 6.718,4 m², que en mesurament recent té una superfície de 6.972,94 m², situada a Manises, carrer Terol, que confronta: nord, séquia de Migdia, o de l'Horta o de Cabira; sud, carrer Terol; est, col·legi públic Benjamín Benlloch, propietat de l'Ajuntament de Manises, i oest, terres de Francisco i Salvador Ibáñez Donat.
  
Referència cadastral: 8849910YJ178N0001EE
  
Tercer
  
La cessió gratuïta realitzada per l'Ajuntament de Manises, s'efectua amb la condició de destinar les parcel·les a la construcció d'un centre d'ensenyament secundari, sotmesa a les condicions establides en l'article 37 de la Llei 14/2003, de 10 d'abril, de Patrimoni de la Generalitat Valenciana.
  
Quart
  
L'immoble acceptat s'haurà d'incorporar a l'Inventari General de Béns i Drets de la Generalitat Valenciana, en concepte de bé de domini públic afecte al servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
Cinqué
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44.2 de la Llei 14/2003, de Patrimoni de la Generalitat Valenciana.
  
València, 21 de desembre de 2004.- El conseller: Gerardo Camps Devesa.